ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩৮ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২২ কোটি ৭৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০২ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৩৮,৪৬,২৯,০১০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২২,৭৮,৯৫,৭৩১টি টিকার ডোজ আছে।
CG/CB/SB
(Visitor Counter : 112
কৃষিমন্ত্রক
ই-ন্যামে নতুন সুবিধে যোগ করলেন কেন্দ্রীয় কৃষিমন্ত্রী
নতুনদিল্লি, ২ এপ্রিল, ২০২০
কেন্দ্রীয় কৃষি, ও কৃষক কল্যাণ, গ্রামোন্নয়ন ও পঞ্চায়েতীরাজ মন্ত্রী শ্রী নরেন্দ্র সিং তোমর আজ নতুনদিল্লিতে জাতীয় কৃষি বাজার ই-ন্যাম প্ল্যাটফর্মে নতুন কিছু সুবিধে যোগ করলেন। এর ফলে কৃষকদের উৎপাদিত কৃষিপণ্য বাজারজাত করার ক্ষেত্রে সুবিধে হবে। তাঁদের ফসল বিক্রির জন্য শারীরিকভাবে পাইকারী বাজারে উপস্থিত থাকতে হবে না। কোভিড-১৯ এর মোলাবিলায় যখন জনসমাগমকে এড়াতে বলা হচ্ছে, তখন ই-ন্যামের মাধ্যমে এই উদ্যোগ খুবই সময়োপযোগী। কারণ এর ফলে কৃষি বাজারগুলিতে ভিড় এড়ানো সম্ভব হবে।
মন্ত্রী জানান, বর্তমানে ১৬টি রাজ্য ও ২টি কেন্দ্র শাসিত অঞ্চলের ৫৮৫টি বাজার এই পোর্টালের মাধ্যমে যুক্ত। আরো ৪১৫টি বাজারকে এই পোর্টালে যুক্ত করা হবে, যার ফলে এই সংখ্যা ১০০০এ পৌঁছাবে।
বর্তমানে ই-ন্যামে একটি তথ্য ভান্ডার থাকে। যেখানে ব্যবসায়ীদের জন্য আলাদা পরিবহনকারীর তথ্য থাকে। এখন সুবিধে আরো বাড়ানোর জন্য এই প্ল্যাটফর্মের সুযোগ আরো বৃদ্ধি করা হচ্ছে। যারফলে ব্যবসায়ীরা যথাযথ পরিষেবা পাওয়ার জন্য আরো বেশি পরিবহনকারীর বিষয়ে জানতে পারবেন। যেখানে ৩,৭৫,০০০টি মালবাহী ট্রাকের মধ্যে তাঁরা সুবিধে মত বাছাই করতে পারবেন।
শ্রী তোমর জানান, নতুন এই ব্যবস্থার ফলে কৃষকরা বাজারে না এসেও তাঁদের ফসল বিক্রি করে ভাল দাম পাবেন। রাজ্যগুলিকেও এই প্রক্রিয়ায় সামিল হবার জন্য উৎসাহিত করা হচ্ছে।
(CG/CB
নারীওশিশুবিকাশমন্ত্রক
নারী ও শিশু উন্নয়ন মন্ত্রকের সব গুরুত্বপূর্ণ কর্মসূচিগুলিকে মিশন পোষণ ২.০, মিশন বাৎসল্য এবং মিশন শক্তির অধীনে শ্রেণীকরণ করা হয়েছে
নয়াদিল্লী, ৮ মার্চ, ২০২১
নারী ও শিশু উন্নয়ন মন্ত্রকের বিভিন্ন কর্মসূচি এবং প্রকল্পের কার্যকরী রূপায়ণের জন্য সবকটি গুরুত্বপূর্ণ কর্মসূচিকে মিশন পোষণ ২.০, মিশন বাতসল্য এবং মিশন শক্তির অধীনে শ্রেণীকরণ করা হয়েছে।
২০১১এর জনগণনা অনুযায়ী ভারতের জনসংখ্যার ৬৭.৭ শতাংশ মহিলা এবং শিশু। নারী ও শিশুদের ক্ষমতায়ণ এবং সুরক্ষা এবং তাঁদের সার্বিক উন্নয়ন জরুরি দেশের দীর্ঘমেয়াদী এবং সমান উন্নয়নের জন্য। নারী ও শিশু উন্নয়ন মন্ত্রক সুপুষ্ট এবং সুখি শিশুদের সুরক্ষিত এবং নিরাপদ পরিবেশে লালন-পালন করার প্রয়াস নিয়েছে এবং মহিলাদের ক্ষমতায়ণে তাদের দেওয়া হচ্ছে এমন পরিবেশ যা সহজে পাওয়া যায় এবং বিশ্বাসযোগ্য ও বৈষম্য ও হিংসা থেকে মুক্ত। মন্ত্রকের মূল লক্ষ্য রাজ্যগুলিতে মহিলা এবং শিশুদের উন্নয়ন কাজে ঘাটতি মেটানো এবং আন্তঃমন্ত্রক এবং আন্তঃক্ষেত্র সমাবেশের প্রসার ঘটানো যাতে লিঙ্গসাম্য যুক্ত এবং শিশুকেন্দ্রিক আইন, নীতি এবং কর্মসূচি তৈরি করা যায়।
দেশে সংবিধান স্বাধীনতা এবং সুযোগের প্রশ্নে মহিলা এবং পুরুষদের সমানাধিকার প্রদান করেছে। মহিলাদের তাদের নিজেদের ভাগ্য নির্ধারণ করার ক্ষমতা দিতে একটি জীবনচক্র ভিত্তিক ব্যবস্থা গৃহিত হয়েছে যাতে এমন একটি পরিবেশ তৈরি হয় যেখানে পূর্ব থেকেই প্রচলিত মতান্ধতা দূর করা যায় এবং মহিলাদের অধিকার এবং সম্মান রক্ষা এবং তুলে ধরা যায় এবং তাদের প্রয়োজনীয় দক্ষতা সম্পন্ন করা যায় এবং তাদের আত্মবিশ্বাস যোগানো যায় যাতে তারা এগিয়ে যেতে পারে। মহিলাদের সুরক্ষা, নিরাপত্তা এবং আত্মমর্যাদা সরকারের কাছে সবচেয়ে বেশি গুরুত্বপূর্ণ। সেইজন্য অন্তর্ভুক্তিকরণসম্পন্ন একটি সমাজ গড়ার প্রয়োজন আছে যেখানে মহিলা এবং কন্যারা সুযোগ-সুবিধা সমান পাবেন এবং ভারতের সামাজিক, অর্থনৈতিক এবং রাজনৈতিক উন্নয়নে অংশগ্রহণ করতে সক্ষম হবেন। দীর্ঘমেয়াদী উন্নয়নের জন্য রূপান্তরকামী অর্থনৈতিক, পরিবেশগত এবং সামাজিক পরিবর্তন অর্জন করতে মহিলারা গুরুত্বপূর্ণ অঙ্গ। এই লক্ষ্য অর্জনে প্রয়োজনীয় সংশোধন সহ চলতি কর্মসূচিগুলি চালিয়ে নিয়ে যাওয়া আবশ্যিক এবং প্রয়োজনীয় যা অর্জন করা যাবে মিশন শক্তির মাধ্যমে।
শিশুরা আমাদের দেশের ভবিষ্যৎ। দেশের উন্নয়নের জন্য শিশুদের ভালো থাকা প্রয়োজনীয় কারণ তারাই দেশের ভবিষ্যৎ, মানব সম্পদ। পুষ্টিযুক্ত খাবার, তার সরবরাহ, তাকে সব জায়গায় পৌঁছে দেওয়া এবং তার ফলাফলকে শক্তিশালী করতে সরকার অতিরিক্ত পুষ্টি কর্মসূচি এবং পোষণ অভিযানকে মিশিয়ে চালু করছে মিশন পোষণ ২.০। নারী ও শিশু উন্নয়ন মন্ত্রক অনেক উদ্যোগ নিয়েছে শিশুদের সুরক্ষা এবং সুস্থতা নিশ্চিত করতে। মিশন বাৎসল্য এটিকে এগিয়ে নিয়ে যাওয়া নিশ্চিত করবে।
এই তিনটি ছত্র- কর্মসূচির জন্য ২০২১-২২এর বাজেটে বরাদ্দ করা হয়েছে।
মিশন শক্তি চালু থাকবে মিশন পোষণ ২, মিশন বাৎসল্য এবং মিশন সক্ষম অঙ্গনওয়াড়িকে মিশিয়ে একযোগে।
ভূ-বিজ্ঞানমন্ত্রক
উত্তরাখন্ড, পূর্ব উত্তর প্রদেশ, পূর্ব মধ্য প্রদেশ, গুজরাট অঞ্চল সহ কর্নাটকের উপকূলবর্তী অঞ্চলের কোথাও কোথাও ভারী থেকে অতি ভারী বৃষ্টির পূর্বাভাস
নতুন দিল্লি, ১৮জুন, ২০২১
ভারতের আবহাওয়া বিভাগ থেকে দেওয়া তথ্য অনুযায়ী, ১৮ জুন, উত্তরাখণ্ড, পূর্ব উত্তর প্রদেশ, পূর্ব মধ্য প্রদেশ, গুজরাট অঞ্চল সহ কর্নাটকের উপকূলবর্তী অঞ্চলে ভারী থেকে অতি ভারী বৃষ্টির সম্ভাবনা রয়েছে। কোথাও কোথাও বিক্ষিপ্তভাবে অতি ভারী বৃষ্টির পূর্বাভাস রয়েছে। গোয়া এবং কোঙ্কনের প্রতিষ্ঠান ভারী বৃষ্টির পূর্বাভাস রয়েছে। এর পাশাপাশি, পশ্চিম উত্তর প্রদেশ, ছত্রিশগড়, বিহার, ঝাড়খণ্ড, গাঙ্গেয় পশ্চিমবঙ্গ, মধ্য মহারাষ্ট্র এবং কর্নাটকের দক্ষিণ অঞ্চলের কোথাও কোথাও ভারী থেকে অতি ভারী বৃষ্টি হবে। বিক্ষিপ্তভাবে ভারী বৃষ্টির সম্ভাবনা রয়েছে হিমালয় সন্নিহিত পশ্চিমবঙ্গ, সিকিম, আন্দামান ও নিকোবর দ্বীপপুঞ্জ, অরুণাচল প্রদেশ, আসাম, মেঘালয়, নাগাল্যান্ড, মণিপুর, মিজোরাম ও ত্রিপুরায়। এছাড়াও ভারী বৃষ্টির সম্ভাবনা রয়েছে সৌরাষ্ট্র, তেলেঙ্গানা, তামিলনাড়ু, পুদুচেরি এবং করাইকাল, কেরালা ও মাহেতে।
বজ্রবিদ্যুৎ সহ বৃষ্টি এবং ঘন্টায় ৩০-৪০ কিলোমিটার বেগে ঝোড়ো হাওয়া বইতে পারে রাজস্থান, মধ্যপ্রদেশ এবং তেলেঙ্গানার কয়েকটি অঞ্চলে। এছাড়াও, বজ্রবিদ্যুৎ সহ বৃষ্টির সম্ভাবনা রয়েছে জম্বু- কাশ্মীর, লাদাখ, গিলগিট-বালতিস্তান, মুজাফফরবাদ, হিমাচল প্রদেশ, উত্তরাখণ্ড, হরিয়ানা, চন্ডিগড়, উত্তর প্রদেশ, বিহার, ঝাড়খন্ড, অরুণাচল প্রদেশ, আসাম, মেঘালয়, নাগাল্যান্ড, মণিপুর, মিজোরাম, ত্রিপুরা, গুজরাট ও মারাঠওয়াদায়।
ঝোড়ো আবহাওয়ার পূর্বাভাস রয়েছে উত্তর-পশ্চিম ও মধ্য বঙ্গোপসাগর, উত্তর আন্দামান সাগরে। এর প্রভাবে পশ্চিমবঙ্গ উড়িষ্যা এবং অন্ধ্রপ্রদেশের উপকূলবর্তী এলাকায় ঘন্টায় ৪০-৬০ কিলোমিটার বেগে দমকা হাওয়া বইবে। আরব সাগরেও একই পরিস্থিতির সৃষ্টি হবে। এর প্রভাবে কেরালা, কর্ণাটক, গোয়া, মহারাষ্ট্র ও গুজরাটে ঝোড়ো হাওয়া বইবে। মৎস্যজীবীদের সমুদ্র যেতে নিষেধ করা হয়েছে।
CG/SB
(Visitor Counter : 127
প্রধানমন্ত্রীরদপ্তর
বাবাসাহেব আম্বেদকর যাত্রা – ভারত গৌরব ট্রেনের সূচনার উদ্যোগকে সাধুবাদ জানালেন প্রধানমন্ত্রী
নয়াদিল্লি, ১৫ এপ্রিল,২০২৩
বাবাসাহেব আম্বেদকর যাত্রা – ভারত গৌরব ট্রেনের সূচনার উদ্যোগটির প্রশংসা জানিয়েছেন প্রধানমন্ত্রী শ্রী নরেন্দ্র মোদী। গতকাল আম্বেদকর জয়ন্তী উপলক্ষে এই ট্রেনটির যাত্রা সঙ্কেত দেন কেন্দ্রীয় মন্ত্রী শ্রী জি কিষাণ রেড্ডি।
শ্রী রেড্ডির এক ট্যুইট বার্তার উত্তরে প্রধানমন্ত্রী তাঁর বার্তায় বলেছেন :
“ডঃ বাবাসাহেব আম্বেদকরের জীবনের সঙ্গে যুক্ত কয়েকটি স্থান ও গুরুত্বপূর্ণ দিককে তুলে ধরার ক্ষেত্রে এ হল এক প্রশংসনীয় উদ্যোগ।”
PG/SKD/DM/
(
প্রতিরক্ষামন্ত্রক
দিল্লি ক্যান্টনমেন্টে প্রতিরক্ষা মন্ত্রী শ্রী রাজনাথ সিং-এর ‘থল সেনা ভবন’-এর শিলান্যাস
নয়াদিল্লি, ২১ ফেব্রুয়ারি, ২০২০
প্রতিরক্ষা মন্ত্রী শ্রী রাজনাথ সিং আজ দিল্লি ক্যান্টনমেন্টে সেনাবাহিনীর নতুন সদর দপ্তর ‘থল সেনা ভবন’–এর শিলান্যাস করেন। এই উপলক্ষে সৈনিকদের উদ্দেশে ভাষণে শ্রী রাজনাথ সিং বলেন, সেনাবাহিনীর সব দপ্তর এবং প্রতিরক্ষা সংক্রান্ত দপ্তরটি এক ছাদের তলায় চলে আসবে যা প্রতিরক্ষা সংক্রান্ত বিভিন্ন বিষয় নিয়ে সক্রিয়ভাবে কাজ করার পাশাপাশি, জাতীয় নিরাপত্তায় গুরুত্বপূর্ণ ভূমিকা রাখবে। তিনি বলেন, নতুন এই ভবনটি সম্পদের অপচয় রোধ করবে এবং প্রশাসনিক দক্ষতায় অবদান রাখবে। প্রতিরক্ষা মন্ত্রী এই শিলান্যাসকে ‘আমাদের সৈনিকদের আত্মত্যাগের বিষয়টি দেশের মানুষের মনে রাখার’ সঙ্গে যুক্ত করেন।
প্রতিরক্ষা মন্ত্রী দেশ গঠনের কাজে সশস্ত্র বাহিনীর জওয়ানদের অমূল্য অবদানের কথা স্মরণ করে বলেন, আমাদের সৈনিকদের আত্মত্যাগের ফলেই ভারত অন্যতম শক্তিশালী রাষ্ট্র হিসেবে আবির্ভূত হয়েছে। তিনি আশা করেন, নতুন এই ভবন শুধুমাত্র সেনা জওয়ান ও সেনাবাহিনীতে কর্মরত অসামরিক কর্মচারীদেরই নয়, পাশাপাশি জনগণকেও নতুন লক্ষ্যে পৌঁছতে অনুপ্রাণিত করবে। শ্রী সিং সশস্ত্র বাহিনীগুলির মধ্যে আরও সমন্বয়ের ওপর গুরুত্ব আরোপ করেন। এই লক্ষ্যে চিফ অফ দ্য ডিফেন্স স্টাফ নিয়োগ এবং প্রতিরক্ষা সংক্রান্ত দপ্তর গঠনের প্রসঙ্গ তিনি উল্লেখ করেন।
পরিবেশ-বান্ধব নতুন এই বহুতল ভবনটি ৩৯ একর জায়গা জুড়ে তৈরি হবে। এখানে অফিস এবং গাড়ি রাখার জন্য প্রায় ৭ লক্ষ ৫০ হাজার বর্গ মিটার জায়গা থাকবে। পাঁচ বছরের মধ্যে এই ভবনটি তৈরি করা হবে। এখানে নিরাপত্তা কর্মীদের আবাসন সহ সামরিক বাহিনীর ১,৭০০ আধিকারিক ও প্রতিরক্ষা মন্ত্রকের অসামরিক ১,৩০০ কর্মীর কাজের জায়গা থাকবে। বর্তমানে সেনাবাহিনীর সদর দপ্তর সাউথ ব্লক, সেনা ভবন, হাটমেন্ট এরিয়া, আর কে পুরম, শঙ্কর বিহার সহ বিভিন্ন জায়গায় ছড়িয়ে ছিটিয়ে রয়েছে।
CG/CB/DM
(Visitor Counter : 62
কর্মী, জন-অভিযোগএবংপেনশনমন্ত্রক
পেনশনভোগীদের অভিযোগ নিষ্পত্তির জন্য কল সেন্টার
নয়াদিল্লি, ১৭ জুলাই, ২০১৯
কেন্দ্রীয় সরকারি পেনশনভোগীদের জন্য গত ২০শে জুন একটি কল সেন্টারের উদ্বোধন করা হয়েছে। ১২ই জুলাই পর্যন্ত প্রাপ্ত তথ্যানুযায়ী কল সেন্টারে ৭৬২টি অভিযোগ জমা পড়েছে। তার মধ্যে ২১৭টি অভিযোগের নিষ্পত্তি হয়েছে। অভিযোগের বিষয়গুলির মধ্যে রয়েছে – পেনশন বা ফ্যামিলি পেনশন ও অন্যান্য অবসরকালীন সুযোগ-সুবিধা সঠিকভাবে না দেওয়া বা বিলম্ব হওয়া, পেনশন ও অন্যান্য অবসরকালীন সুযোগ-সুবিধার এরিয়ার না দেওয়া, পেনশন অর্ডারের সংশোধন, যোগ্যতা সংক্রান্ত বিষয়, চিকিৎসা সংক্রান্ত সুযোগ-সুবিধা সম্বন্ধে অভিযোগ, সপ্তম বেতন কমিশন সংক্রান্ত বিষয়, ভবিষ্যনিধি, নতুন পেনশন প্রকল্প ইত্যাদি।
রাজ্যসভায় এক প্রশ্নের লিখিত জবাবে এ তথ্য জানিয়েছেন উত্তর-পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মী, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী শ্রী জিতেন্দ্র সিং।
CG/SC/DM
(Visitor Counter : 128
স্বাস্থ্যওপরিবারকল্যাণমন্ত্রক
ড. হর্ষ বর্ধন, কোভিড – ১৯ এর মোকাবিলায় সাহায্য করার জন্য আয়ুষের মাধ্যমে চিকিত্সার উদ্যোগ ও ‘আয়ুষ সঞ্জীবনী’ অ্যাপের সূচনা করেছেন
নতুন দিল্লি, ৭ মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, আজ ‘আয়ুষ সঞ্জীবনী’ অ্যাপের সূচনা করেছেন। তিনি কোভিড–১৯ এর পরিস্থিতির বিষয়ে আয়ুষভিত্তিক ২টি গবেষণারও সূচনা করেন। এই অনুষ্ঠানে আয়ুষ মন্ত্রকের প্রতিমন্ত্রী, শ্রী শ্রীপাদ যশো নায়ক, ভিডিও কনফারেন্সের মাধ্যমে গোয়া থেকে যোগ দেন।
স্বাস্থ্যমন্ত্রী বলেন, আয়ুষ মহামারীর মোকাবিলায় প্রযুক্তি গুরুত্বপূর্ণ ভূমিকা পালন করছে। আয়ুষ সঞ্জীবনী মোবাইল অ্যাপটি কোভিড – ১৯ এর মোকাবিলায় আয়ুষ পদ্ধতিতে চিকিৎসার কাজে সাহায্য করবে। এই অ্যাপ তৈরিতে আয়ুষ মন্ত্রক এবং বৈদ্যুতিন, তথ্য–প্রযুক্তি মন্ত্রক একযোগে কাজ করেছে। ৫০ লক্ষ লোকে কাছে এই অ্যাপ পৌঁছে দেবার উদ্যোগ নেওয়া হয়েছে।
ড. হর্ষ বর্ধন বলেন, কোভিড – ১৯ এর মোকাবিলায় স্বাস্থ্য ও পরিবার কল্যাণ মন্ত্রক, আয়ুষ মন্ত্রক, সিএসআইআর, আইসিএমআর এবং ইউজিসি একযোগে কাজ করছে। এর ফলে আয়ুর্বেদের বিষয়ে দীর্ঘদিনের পুরানো চিকিৎসা শাস্ত্রের সুফল বহু মানুষের মধ্যে এই অ্যাপের মাধ্যমে পৌঁছে দেওয়া যাবে।
এই অ্যাপের উদ্বোধন করা ছাড়াও ড. হর্ষ বর্ধন, ২টি গবেষণামূলক উদ্যোগের সূচনা করেন। কোভিড – ১৯ এর সংক্রমণ ঠেকাতে আয়ুর্বেদের মাধ্যমে কি কি ব্যবস্থা নেওয়া যায়, একটি গবেষণায় সেই দিকগুলি বিবেচনা করা হবে। কোভিড – ১৯ এ আক্রান্তদের জন্য অর্শগন্ধা, যষ্ঠিমধু, গুলঞ্চ, পিপুল ও আয়ুষ-৬৪ ওষুধটি প্রয়োগ করার উদ্যোগ নেওয়া হয়েছে।
দ্বিতীয় যে গবেষণাটি করা হবে, সেখানে যে জনগোষ্ঠীর মধ্যে কোভিড – ১৯ এর সংক্রমণের ঝুঁকি বেশি, তাঁদেরকে আয়ুষ মন্ত্রকের সংক্রমণ প্রতিরোধী কিছু ব্যবস্থাপনার আওতায় আনা হবে। দেশের ২৫টি রাজ্যের প্রায় ৫ লক্ষ মানুষকে এই গবেষণায় যুক্ত করা হবে। ড. হর্ষ বর্ধণ বলেন, প্রধানমন্ত্রী শ্রী নরেন্দ্র মোদীর উদ্যোগে কোভিড – ১৯ এ মোকাবিলা করার জন্য আয়ুষ মন্ত্রকের সাহায্যে মানুষের মধ্যে রোগ – প্রতিরোধ ক্ষমতা বাড়ানোর উদ্যোগ নেওয়া হয়েছে। এই অনুষ্ঠানে স্বাস্থ্য ও পরিবার কল্যাণ মন্ত্রক, আয়ুষ মন্ত্রকের উচ্চপদস্থ আধিকারিকরা ছাড়াও সিএসআইআর এবং ড্রাগ কন্ট্রোলার জেনারেল অফ ইন্ডিয়ার আধিকারিকরা উপস্থিত ছিলেন।
(CG/CB/SFS
সামাজিকন্যায়ওক্ষমতায়নমন্ত্রক
দিব্যাঙ্গদের সহায়ক সাজসরঞ্জাম ও উপকরণ বিতরণের জন্য বিশেষ ভাবে সক্ষম ব্যক্তিদের ক্ষমতায়ণ দপ্তরের পক্ষ থেকে সামাজিক অধিকারিতা শিবির আয়োজন
নতুন দিল্লি, ১৪ ফেব্রুয়ারি, ২০২২
কেন্দ্রীয় সামাজিক ন্যায় ও ক্ষমতায়ণ দপ্তরের এডিআইপি কর্মসূচির আওতায় দিব্যাঙ্গদের সহায়ক সাজসরঞ্জাম ও উপকরণ বিতরণের জন্য বিশেষ ভাবে সক্ষম ব্যক্তিদের ক্ষমতায়ণ দপ্তর মধ্যপ্রদেশের নিওয়াড়িতে শাসকিয়া উচ্চতর মাধ্যমিক বিদ্যালয়ের ক্রীড়াঙ্গনে আগামীকাল বেলা ১১টায় নিওয়াড়ি জেলা প্রশাসন এবং এএলআইএমসিও সংস্থার সহযোগিতায় এক সামাজিক অধিকারিতা শিবির আয়োজন করেছে।
এই অনুষ্ঠানে কেন্দ্রীয় সামাজিক ন্যায় ও ক্ষমতায়ণ মন্ত্রী ডঃ বীরেন্দ্র কুমার প্রধান অতিথি হিসেবে উপস্থিত থাকবেন। অনুষ্ঠানে পৌরোহিত্য করবেন নিওয়াড়ির বিধায়ক শ্রী অনীল জৈন এবং পৃথ্বীপুরের বিধায়ক ডঃ শিশুপাল যাদব।
বিশেষ ভাবে সক্ষম ব্যক্তিদের বিভিন্ন সহায়ক সাজসরঞ্জাম ও উপকরণ বিতরণের এই অনুষ্ঠানে এএলআইএমসিও সংস্থার জেনারেল ম্যানেজার  লেঃ কর্ণেল পি কে দুবে, সংস্থার চেয়ারম্যান তথা ম্যানেজিং ডায়রেক্টর শ্রী রঞ্জন সেহগল এবং জেলা প্রশাসনের উচ্চপদস্থ আধিকারিকরা উপস্থিত থাকবেন।
এই শিবিরে মধ্যপ্রদেশের নিওয়াড়ি জেলার চিহ্নিত ৪০৯ জন দিব্যাঙ্গ ব্যক্তির মধ্যে ৪৪ লক্ষ ৪৮ হাজার টাকার ৭৩৭টি সহায়ক সাজসরঞ্জাম ও উপকরণ বিনামূল্যে বিতরণ করা হবে।
CG/BD/AS/
(Visitor Counter : 80
ক্রেতা, খাদ্যএবংগণবন্টনমন্ত্রক
কেন্দ্রীয় সরকার রাজ্য ও কেন্দ্রশাসিত অঞ্চল গুলিকে মিলমালিক , ব্যবসায়ী, আমদানিকারী সহ সংশ্লিষ্ট সব পক্ষকে ডালের মজুত পরিমাণ জানানোর নির্দেশ দিতে বলেছে এবং তা যাচাই করে দেখতে বলা হয়েছে
রাজ্য ও কেন্দ্রশাসিত অঞ্চল গুলিকে সাপ্তাহিক ভিত্তিতে ডালের দাম পর্যবেক্ষণের জন্য অনুরোধ করা হয়েছে
নতুন দিল্লি, ১৭ মে, ২০২১
কেন্দ্রীয় সরকার রাজ্য ও কেন্দ্রশাসিত অঞ্চল গুলিকে মিলমালিক , ব্যবসায়ী, আমদানিকারী সহ সংশ্লিষ্ট সব পক্ষকে ডালের মজুত পরিমাণ জানানোর নির্দেশ দিতে বলেছে এবং তা যাচাই করে দেখতে বলা হয়েছে।
আজ উপভোক্তা বিষয়ক বিভাগের পক্ষ থেকে এক ভিডিও কনফারেন্সেরে মাধ্যমে এই বিষয়টি পর্যালোচনার ব্যবস্থা করা হয়। সেখানে ওই বিভাগের সচিব সহ পদস্থ আধিকারিকরা উপস্থিত ছিলেন। বৈঠকে দেশ জুড়ে ডালের প্রাপ্যতা এবং দামের পরিস্থিতি নিয়ে পর্যালোচনা করা হয়েছে। মন্ত্রকের পক্ষ থেকে রাজ্য ও কেন্দ্রশাসিত অঞ্চল গুলিকে সাধারণ পণ্যগুলির ন্যায্যমূল্যে বণ্টনের প্রয়োজনীয়তার কথা ভেবে অত্যাবশ্যকীয় পণ্য আইন, ১৯৫৫-র বিধানগুলি প্রয়োগ করতে বলা হয়েছে।
হঠাৎ করে ডালের মূল্যবৃদ্ধি ডাল সংগ্রহের কারণে হতে পারে। সেজন্য সাপ্তাহিক ভিত্তিতে ডালের মূল্য পর্যবেক্ষণ এবং স্টক যাচাই করার জন্য রাজ্য এবং কেন্দ্র শাসিত অঞ্চল গুলিকে অনুরোধ করা হয়েছে।
অত্যাবশ্যকীয় পণ্য আইন অনুযায়ী, উৎপাদন বা সরবরাহকারী এবং ব্যবসায়ীদের ব্যবসা সংক্রান্ত নথিপত্র পরিদর্শনের কথাও বলা হয়েছে।
কৃষকরা যাতে দীর্ঘমেয়াদী ভিত্তিতে ডাল চাষ করতে পারেন সেজন্য তাঁদের উদ্বুদ্ধ করতে ডাল উৎপাদনকারী রাজ্য ও কেন্দ্রশাসিত অঞ্চল গুলিকে কেন্দ্রীয় সরকারের পক্ষ থেকে পরামর্শ দেওয়া হয়েছে। ন্যূনতম সহায়ক মূল্যের মাধ্যমে যাতে কৃষকদের কাছ থেকে ডাল সংগ্রহ করা যায় সেদিকে লক্ষ্য রাখা হয়েছে। কেন্দ্রীয় সরকার ২২ টি প্রয়োজনীয় পণ্য, বিশেষত, ডাল, তৈলবীজ শাকসবজি এবং দুধের দাম নিয়মিত ভাবে পর্যবেক্ষণ করতে রাজ্য ও কেন্দ্রশাসিত অঞ্চল গুলিকে অনুরোধ করেছে। এই সব পণ্যের যাতে অস্বাভাবিক মূল্যবৃদ্ধি না ঘটে সেদিকে লক্ষ্য রাখতে বলা হয়েছে।
তুর, কবুতর মটর, মুগ ও বিউলির ডাল সম্পর্কিত আমদানি নীতি সংশোধন করে বাণিজ্য বিভাগ ১৫ মে এক নির্দেশিকা জারি করেছে। ওই নির্দেশনায় বলা হয়েছে যে, এইসব খাদ্য দ্রব্যের উপর থেকে নিষেধাজ্ঞা তুলে নিয়ে তা মুক্ত করে দেওয়া হয়েছে ২০২১-এর ৩১ অক্টোবর পর্যন্ত।
(CG/ SB
স্বরাষ্ট্র মন্ত্রক
করোনা ভাইরাস আতঙ্কের মধ্যে ভারতে যাঁরা এসেছেন তাঁদের নজরদারি সংক্রান্ত পরিস্থিতি পর্যালোচনা করলেন কেন্দ্রীয় স্বরাষ্ট্র সচিব
নয়াদিল্লি, ৫ মার্চ, ২০২০
করোনা ভাইরাসের আতঙ্কের মধ্যে প্রতিবেশী দেশ থেকে যাঁরা ভারতে এসেছেন তাঁদের নজরদারি সংক্রান্ত পরিস্থিতি নিয়ে পর্যালোচনা করলেন কেন্দ্রীয় স্বরাষ্ট্র সচিব শ্রী অজয় ভাল্লা। ভিডিও কনফারেন্সের মাধ্যমে কেন্দ্রীয় স্বরাষ্ট্র সচিব উত্তরপ্রদেশ, বিহার, পশ্চিমবঙ্গ, সিকিম, উত্তরাখণ্ড, পাঞ্জাবের মুখ্যসচিব, অতিরিক্ত সচিব এবং রাজ্য পুলিশের মহানির্দেশক ও অতিরিক্ত মহানির্দেশকদের সঙ্গে পরিস্থিতি নিয়ে পর্যালোচনা করেছেন। এর পাশাপাশি, সীমান্ত সুরক্ষা বাহিনী , সশস্ত্র সীমা বল -র মহানির্দেশকদের সঙ্গেও পরিস্থিতি পর্যালোচনা করেন তিনি। সীমান্তবর্তী এলাকায় নজরদারির বিষয়টিও খতিয়ে দেখেন কেন্দ্রীয় স্বরাষ্ট্র সচিব। দেশের সীমান্তবর্তী এলাকায় যাতে কোনভাবেই যাতে ভাইরাস ছড়িয়ে না পড়ে তার নজরদারি জোরদার করতে নির্দেশ দেওয়া হয়েছে। এমনকি, সীমান্ত এলাকায় চিকিৎসকদেরও নজরদারি বাড়াতে বলা হয়েছে।
স্বরাষ্ট্র সচিব সমস্ত আধিকারিকদের তৎপর থাকতে বলেছেন। সীমান্ত এলাকায় সময়মতো চিকিৎসক, চিকিৎসা এবং পরীক্ষাসামগ্রী যাতে সঠিক সময়ে পৌঁছে যায় তা সুনিশ্চিত করতে বলেছেন।
CG/SS/DM
(Visitor Counter : 135
স্বরাষ্ট্র মন্ত্রক
কোভিড-১৯ মহামারীর মোকাবিলায় করোনা যোদ্ধাদের অতুলনীয় অবদান ও আত্মত্যাগের জন্য কেন্দ্রীয় স্বরাষ্ট্রমন্ত্রীর শ্রদ্ধার্ঘ্য
নতুন দিল্লি, ৩ মে, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ, আজ কোভিড – ১৯ মহামারীর মোকাবিলায় করোনা যোদ্ধাদের অতুলনীয় অবদান ও আত্মত্যাগের জন্য তাঁদের শ্রদ্ধা জানিয়েছেন। এক ট্যুইট বার্তায় শ্রী শাহ বলেন, ‘ভারত, তার বীর করোনা যোদ্ধাদের প্রণাম জানায়। “আমি আপনাদের নিশ্চিত করে বলতে চাই যে, মোদী সরকার এবং পুরো দেশ আপনাদের সঙ্গে রয়েছে। দেশকে করোনা মুক্ত করার জন্য আমরা যে সংকল্প গ্রহণ করেছি, তা সফল হবে এবং এক স্বাস্থ্যবান সমৃদ্ধশালী ও শক্তিশালী ভারত গঠন করে, সারা বিশ্বের কাছে আমরা উদাহরণ সৃষ্ট করবো। জয় হিন্দ !”
আজ ভারতীয় সশস্ত্রবাহিনী বিভিন্ন ভাবে করোনা যোদ্ধাদের প্রতি শ্রদ্ধা প্রদর্শন করেছে। স্বরাষ্ট্র মন্ত্রী, এই উদ্যোগের প্রশংসা করে বলেন, ‘দেশকে করোনা মুক্ত করার জন্য যে সব ডাক্তার, পুলিশ, আধাসামরিক বাহিনীর সদস্য এবং অন্যান্য যোদ্ধারা দিন-রাত এক করে কাজ করে যাচ্ছেন, তাঁদের উদ্দেশে ভারতীয় সশস্ত্র বাহিনীগুলি যেভাবে শ্রদ্ধা প্রদর্শন করেছে, সেই দৃশ্য আমাদের মন ছুঁয়ে গেছে। এই যোদ্ধারা যে সাহসিকতার সঙ্গে এই লড়াই চালাচ্ছেন, তা নিঃসন্দেহে প্রশংসার যোগ্য।’
ভারতীয় সশস্ত্র বাহিনীগুলি আজ জাতীয় পুলিশ স্মারকে পুষ্পার্ঘ্য নিবেদন করে করোনার বিরুদ্ধে লড়াইয়ে সাহসী যোদ্ধাদের সম্মান জানিয়েছে। শ্রী শাহ এক ট্যুইট বার্তায় এই প্রসঙ্গে বলেন, ‘ভারত, যে সাহসের সঙ্গে করোনার বিরুদ্ধে যুদ্ধ লড়ছে, তা আসলে অত্যন্ত প্রশংসনীয়। এই রোগের বিরুদ্ধে যে সব সাহসী যোদ্ধা লড়াই করছেন, আজ জাতীয় পুলিশ স্মারকে তিন বাহিনীর সদস্যরা তাঁদের প্রতি পুষ্পার্ঘ্য নিবেদন করেছে। এই সঙ্কটের সময়ে গোটা দেশ, এই সব সাহসী যোদ্ধা এবং তাদের পরিবারের পাশে রয়েছে।‘
(CG/CB/SFS
আবাসনএবংশহরাঞ্চলেরদারিদ্র্যদূরীকরণমন্ত্রক
স্বচ্ছ সর্বেক্ষণ ২০১৯-এ সুষমতা এবং জনসাধারণের অংশগ্রহনের ওপর জোর দেওয়া হবে
নয়াদিল্লি, ১৩ আগস্ট, ২০১৮
কেন্দ্রীয় আবাসন ও পুর বিষয়ক প্রতিমন্ত্রী  শ্রী হরদীপ পুরি আজ নতুনদিল্লিতে ভারতের বার্ষিক পরিচ্ছন্নতা সংক্রান্ত সমীক্ষা স্বচ্ছ সর্বেক্ষণ ২০১৯-এর চতুর্থ সংস্করণে সূচনা করেছেন। অনুষ্ঠানে শ্রী পুরি বলেন, ২০১৯-এর স্বচ্ছ সর্বেক্ষণে সুষমতা এবং জনসাধারণের অংশগ্রহনের ওপর জোর দেওয়া হবে। অন্যদিকে আবর্জনামুক্ত এবং প্রকাশ্যে শৌচকর্মহীন শহর গড়ে তোলার দিকে অগ্রগতি সুনিশ্চিত করার লক্ষ্যে কাজ চালিয়ে যাওয়া হবে। তিনি বলেন, বসবাসের সুবিধা সংক্রান্ত সূচক আমাদের দেশের শহরগুলিকে পৌর পরিকল্পনার ক্ষেত্রে ফলাফলভিত্তিক দৃষ্টিভঙ্গী গ্রহণে উৎসাহিত করবে। আজকের অনুষ্ঠানে ওয়েব ভিত্তিক নাগরিক মঞ্চ স্বচ্ছ মঞ্চ, বসবাসের সুবিধা সংক্রান্ত সূচক এবং এ সংক্রান্ত একটি ড্যাশবোর্ডও উদ্বোধন করা হয়। অনুষ্ঠানে মন্ত্রকের সচিব শ্রী দুর্গাশঙ্কর মিশ ও অন্যান্য আধিকারিকরা উপস্হিত ছিলেন।
স্বচ্ছ সর্বেক্ষণ ২০১৯ আগামী বছরের ৪ থেকে ৩১ জানুয়ারী পর্যন্ত দেশের সমস্ত শহর ও নগরে চালানো হবে। অনলাইন ডিজিটাল এই সমীক্ষায় প্রশ্নাবলীতে মোট ৫ হাজার নম্বর থাকবে। চারটি ক্ষেত্রে তথ্য সংগৃহীত হবে। এছাড়া আবর্জনামুক্ত শহর এবং প্রকাশ্যে মলমূত্র ত্যাগহীন শহর সংক্রান্ত স্টার রেটিং-এর বিষয়টিও এই সর্বেক্ষনে অর্ন্তভুক্ত করা হবে। এবারই প্রথম সুষমতার বিষয়টিকে সর্বেক্ষনের ক্ষেত্রে যুক্ত করা হবে। স্বচ্ছ মঞ্চ নামে নাগরিকদের অংশগ্রহণভিত্তিক ওয়েব মঞ্চে নাগরিকরা এবং বিভিন্ন সংগঠন তাদের কাজ বিষয়ে স্বচিত্র তথ্য তুলে ধরতে পারবেন। ‘ইজ অফ লিভিং ইনডেক্স’ বা বসবাসের সুবিধা সংক্রান্ত সূচকে শহরগুলিকে বাসযোগ্যতার ভিত্তিতে রেটিং করা হবে। এই সমীক্ষায় প্রাতিষ্ঠানিক, সামাজিক, অর্থনৈতিক ও বস্তুগত বিষয়গুলিকে বিভিন্ন শ্রেণী এবং সূচকে বিভক্ত করা হয়েছে। শহরগুলি রেটিং-এর ক্ষেত্রে ১১১টি শহরে স্বচ্ছতা সংক্রান্ত কাজের অগ্রগতি বিষয়ে ড্যাশবোর্ডের মাধ্যমে বিভিন্ন তথ্য জানানো হবে। এই ড্যাশবোর্ডটি https://smartnet.niua.org/তে লগইন করে দেখা যাবে।
CG/PB/NS/…
(Visitor Counter : 144
সড়কপরিবহণওমহাসড়কমন্ত্রক
দেশ জুড়ে সব টোলপ্লাজায় ফাস্ট্যাগের সুবিধের উপর গুরুত্ব আরোপ
টোল প্লাজাগুলির সব লেনকে ফাস্ট্যাগ লেন ঘোষণার সিদ্ধান্ত সড়ক পরিবহন ও মহাসড়ক মন্ত্রকের
নয়াদিল্লী, ২০ জুলাই, ২০১৯
সড়ক পরিবহন এবং মহাসড়ক মন্ত্রক সিদ্ধান্ত নিয়েছে আগামী ১ ডিসেম্বর থেকে দেশের জাতীয় মহাসড়কের সব টোল প্লাজার প্রতিটি লেনকে “ফাস্ট্যাগ লেন” ঘোষণা করা হবে। ২০০৮ সালের জাতীয় মহাসড়ক ব্যবহারের জন্য প্রদেয় অর্থ  আইন অনুসারে টোল প্লাজাগুলিতে এতদিন একটি লেন ফাস্ট্যাগ ব্যবহারকারী গাড়ি চলাচলের জন্য নির্দিষ্ট করা ছিল। ওই আইন অনুসারে যে সব গাড়ি ফাস্ট্যাগ ব্যবহার করে না সেই গাড়িগুলি ওই লেন দিয়ে গেলে তাদের থেকে ব্যবহারের জন্য নির্ধারিত অর্থের দ্বিগুণ পরিমাণ অর্থ আদায় করার সংস্থান ছিল ।
ভারতের জাতীয় মহাসড়ক কতৃপক্ষকে, মন্ত্রক এই উদ্দেশ্যে একটি চিঠি পাঠিয়েছে। এই চিঠিতে জাতীয় মহাসড়কের উপর সব টোল প্লাজায় ব্যবহারের জন্য অর্থ প্রদানের এই নিয়মটি কঠোরভাবে মেনে চলার নির্দেশ দেওয়া হয়েছে। তবে টোল প্লাজায় একটি লেনে ফাস্ট্যাগ ছাড়াও অন্য ভাবে দেয় অর্থ প্রদানের সুযোগ থাকবে, যেখানে বড় আকারের গাড়িগুলির নজরদারী করা হবে। পরবর্তীতে ওই লেনটিতেও শুধু ফাস্ট্যাগ এর ব্যবস্থা রাখা হবে।
এই সিদ্ধান্তের ফলে ডিজিট্যাল পদ্ধতিতে গাড়িগুলি দ্রুত অর্থ প্রদান করতে পারবে। এর ফলে গাড়িচলাচল ব্যাহত হবে না এবং টোল প্লাজায় যানজট এড়ানো যাবে। গাড়ির সামনের কাচে আরএফআইডি ভিত্তিক ফাস্ট্যাগ লাগানো থাকবে। যার ফলে টোলের জন্য নির্ধারিত অর্থ প্রিপেড ব্যবস্থা থেকে আগেই দেওয়া যাবে, অথবা ব্যাঙ্কের সেভিংস অ্যাকাউন্ট থেকে তা মেটানো সম্ভব হবে । এই ব্যবস্থার মাধ্যমে গাড়িগুলিকে টাকা দেবার জন্য দাঁড়াতে হবে না। তবে এখন দেখা যায় যে সব গাড়ির মধ্যে ফাস্ট্যাগ লাগানো নেই, সেই গাড়িগুলিও ফাস্ট্যাগ ব্যবহারকারী গাড়ির জন্য নির্ধারিত লেন ব্যবহার করে এবং নগদে টাকা মেটায়। যার ফলে শুধু ওই লেনেই নয়, টোল প্লাজায় অন্যত্রও যান চলাচলে সমস্যা হয়। ফাস্ট্যাগের ব্যবহারের উদ্দেশ্য এতে ব্যহত হয়। তার জন্য বৈদ্যুতিন পদ্ধতিতে অর্থ সংগ্রহের পরিমাণ প্রত্যাশা মত বাড়ছে না।
সিদ্ধান্তটি সঠিকভাবে কার্যকর করার জন্য মন্ত্রক, জাতীয় মহাসড়ক কতৃপক্ষকে নির্দেশ দিয়েছে, দেশজুড়ে এই ব্যবস্থা চালু করার জন্য যা যা করনীয় তা সুনিশ্চিত করতে। আগামী পয়লা ডিসেম্বর থেকে যেন এই ব্যবস্থা চালু করা যায়, তার জন্য প্রয়োজনীয় পূর্ত ও বৈদ্যুতিন পরিকাঠামো গড়ে তোলার উপর গুরুত্ব আরোপ করা হয়েছে। এই ব্যবস্থা কার্যকর করার ক্ষেত্রে আইন শৃঙ্খলা সহ সম্ভাব্য অন্যান্য সমস্যাগুলি চিন্হিত করে তা সমাধানেরও পরামর্শ দেওয়া হয়েছে।
(CG/CB
প্রধানমন্ত্রীরদপ্তর
প্যারালিম্পিক্স গেমসে তীরন্দাজ হরবিন্দর সিং-এর ব্রোঞ্জ পদক জয়ে প্রধানমন্ত্রীর অভিনন্দন
নতুনদিল্লি, ৩রা সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে ব্রোঞ্জ পদক জেতায় তীরন্দাজ হরবিন্দর সিংকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ অনবদ্য পারদর্শিতা দেখিয়েছেন @ArcherHarvinder। তার দুর্দান্ত দক্ষতা ও অধ্যাবসায়ের জন্য তিনি পদক জয় করলেন। ব্রোঞ্জ পদক জেতায় তাঁকে অভিনন্দন জানাই। তাঁর জন্য আমরা গর্বিত। আগামী দিনে তাঁর আরো সাফল্য কামনা করি। #Paralympics #Praise4Para"
CG/CB/ SFS/
(